รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑๓ / ๒๕๖๐  
วันพุธ ที่ ๑๐ มกราคม พ.ศ. ๒๕๖๑ เวลา ๑๕.๐๐ น.
ณ ห้องประชุมปัญญานุสรณ์ ๑  โรงเรียนคลองลานวิทยา

ประธานการประชุม	นายผจญ  จันธิดา	รองผู้อำนวยการโรงเรียนคลองลานวิทยา (รักษาการในตำแหน่ง)
ผู้ประชุม	        	๗๕   คน
ผู้มาประชุม	   	๗๒   คน
ผู้ไม่มาประชุม	            ๓    คน 	ได้แก่	
1. นางดลยา		เฉื่อยฉ่ำ		ไปราชการ	
2. นางภัณฑิรา	โพธิ์แนม		ลาป่วย
3. นางสาววรรณวิมล	ปราจันทร์	ลากิจ

ระเบียบวาระที่ ๑ เรื่องที่ประธานแจ้งให้ทราบ
อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนมกราคม จำนวน 
๘ คน ดังนี้  นางสาวปิยธิดา ฉ่ำศรี  นางประทวน มาดี  นางสาวกันธิยา เส้าเปา  ว่าที่ร้อยตรีเกณฑ์ ธรรมนันท์  นางสาวพรรณพรรษ กิจจา  นางสาวสรัญญา โกสุมา  นางวรรณา พวงยอด  และนายรอด สายอินทร์
๑.๑   แนะนำบุคลากรใหม่  โรงเรียนคลองลานวิทยายินดีต้อนรับบุคลากรใหม่จำนวน ๒ คน ได้แก่ 
นายไพรัตน์ ศรีทอง ตำแหน่งครูผู้ช่วย กลุ่มสาระการเรียนรู้สุขศึกษาและพลศึกษา  และนางสาวเบญจวรรณ หิรัญโกย นักศึกษาฝึกประสบการณ์วิชาชีพครู วิชาเอกชีววิทยา จากมหาวิทยาลัยราชภัฎพิบูลสงคราม
๑.๒   ประชาสัมพันธ์บัตร ATM กรุงไทย เนื่องจากสิ้นปี ๒๕๖๒ ทางธนาคารกรุงไทยจะปรับเปลี่ยน
การใช้บัตร ATM รูปแบบใหม่ จึงประชาสัมพันธ์ให้คณะครูและบุคลากรทุกคนที่ใช้บัตร ATM กรุงไทย ที่ประสงค์จะเปลี่ยนบัตรใหม่ให้ติดต่อได้ที่ฝ่ายงานบุคคล 
๑.๓   การจัดงานศิษย์เก่า เมื่อวันที่ ๓๐ ธันวาคม ๖๐ ขอขอบคุณทุกคนที่ให้ความร่วมมือในการจัด
งาน และในการจัดงานศิษย์เก่าครั้งนี้ได้รับเงินจำนวนทั้งหมด ๑๙๘,๗๘๘ บาท ซึ่งเงินส่วนนี้จะถูกนำมาพัฒนาโรงเรียนโดยการสร้างห้องน้ำ และทำทางเดินที่มีหลังคา 
๑.๔   งบส่งเสริมอาชีพในศตวรรษที่ ๒๑ ได้รับเงินส่งเสริมจำนวน ๖๐๐,๐๐๐ บาท ซึ่งเงินส่วนนี้ได้
มอบหมายให้กลุ่มงานแผนฯ และฝ่ายพัสดุ จัดสรรตามงบที่ได้รับให้เหมาะสมและสอดคล้องต่อการส่งเสริมอาชีพในศตวรรษที่ ๒๑ มากที่สุด
๑.๕   การศึกษาดูงานโรงเรียนนครไตรตรึงษ์ ในเดือนกุมภาพันธ์นี้ทางฝ่ายบริหารได้มอบหมายให้
กลุ่มงานวัดผล กลุ่มงานวิชาการ และกลุ่มสาระการงานอาชีพและเทคโนโลยี ไปศึกษาดูงาน ณ โรงเรียนนครไตรตรึงษ์ เพื่อศึกษาระบบการวัดและประเมินผลที่นำเทคโนโลยีมาปรับเปลี่ยนการวัดผลแบบเก่า ทั้งนี้ในการสอบกลางภาคปี ๒๕๖๑ จะมีการนำระบบการวัดและประเมินผลจากการไปศึกษาดูงานมาทดลองใช้ โดยจะลดการใช้แบบทดสอบที่เป็นกระดาษและเปลี่ยนมาใช้แบบทดสอบออนไลน์แทน

๑.๖   การจัดงานวันครู แจ้งกำหนดการคร่าวๆ ในวันที่ ๑๖ มกราคม ๖๑ ดังนี้ พิธีช่วงเช้าจะมีการ
ทำบุญตักบาตร พระ ๙ รูป ที่โดมอเนกประสงค์ จากนั้นเริ่มพิธีงานวันครูที่หอประชุมโรงเรียนคลองลาน และพิธีช่วงบ่ายจะเป็นการแข่งกีฬาสัมพันธ์ 
๑.๗   การไปศึกษาดูงานต่างประเทศ นางอ้อมจิต สระทองจันทร์ และนางสาวพรรณพรรษ กิจจา 
จะไปศึกษาดูงานที่มหาวิทยาลัยบาเกียว ณ ประเทศฟิลิปปินส์ 

ระเบียบวาระที่ ๒ รับรองรายงานการประชุมครั้งที่ ๑๒/๒๕๖๐
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
๓.๑.๑  การติว O – NET ชั้นมัธยมศึกษาปีที่ ๓ แจ้งครูประจำวิชาที่สอนในชั้นมัธยมศึกษา
ปีที่ ๓ ให้เข้าไปช่วยเหลือดูแลเด็กขณะติวด้วย 
๓.๑.๒  การเข้าค่ายลูกเสือชั้น ม.๑ – ๒ และลูกเสือวิสามัญ จัดขึ้นในวันที่ ๒๕ – ๒๗ 
มกราคม ๒๕๖๑ โดยลูกเสือชั้น ม.๑ – ๒ เข้าค่าย ณ โรงเรียนคลองลานวิทยา และลูกเสือวิสามัญ เข้าค่าย ณ แก่งเกาะร้อย และแจ้งผู้กำกับลูกเสือทุกชั้นให้ออกคำสั่งปฏิบัติงานลูกเสือออกเป็นแต่ละระดับชั้น  
       	๓.๑.๓  การอบรมเยาวชนต้านไฟป่า โดยนักเรียน ปวช.๑ และ ปวช.๓ เข้าอบรมในวันที่    
๑๑ – ๑๒ มกราคม ๒๕๖๑ นักเรียนชั้นมัธยมศึกษาปีที่ ๔/๑ และ ๔/๒ เข้าอบรมในวันที่ ๑๖ – ๑๗ มกราคม ๒๕๖๑ และนักเรียนชั้นมัธยมศึกษาปีที่ ๔/๓ และ ๔/๔ เข้าอบรมในวันที่ ๑๘ – ๑๙ มกราคม ๒๕๖๑ ณ สถานีควบคุมไฟป่า   
๓.๑.๔  การส่ง Book Mark ของครูผู้สอน ในวันที่ ๑๒ มกราคม ๒๕๖๑ ทางฝ่ายบริหาร
และฝ่ายงานวิชาการ จะทำการตรวจสอบ Book Mark และ Test Blueprint ของครูผู้สอนทุกคน โดยแยกตรวจเป็นกลุ่มสาระการเรียนรู้ตามลำดับ 
  ๓.๒ งานที่เกี่ยวข้องกับกลุ่มบริหารทั่วไป
๓.๒.๑  การกำกับติดตามการทำความสะอาดเขตพื้นที่ที่รับผิดชอบ แจ้งครูที่ปรึกษาทุกคน
ช่วยดูแล กำกับ และติดตาม การทำความสะอาดเขตพื้นที่ที่รับผิดชอบของนักเรียนในชั้นด้วย เพื่อให้โรงเรียนดูสะอาดอย่างต่อเนื่อง
๓.๒.๒  การนำอาหารออกนอกบริเวณโรงอาหารของนักเรียน (ใบเหลือง) ขอความร่วมมือ
ครูทุกคนที่พบเจอนักเรียนที่นำอาหารออกนอกบริเวณโรงเรียนอาหาร ให้ส่งรายชื่อมาให้นางศิริลักษณ์  เลขะวัฒนะ เพื่อดำเนินการตามระบบของใบเหลืองต่อไป
๓.๒.๓  การดูแลพฤติกรรมนักเรียน ขอความร่วมมือครูที่ปรึกษาทุกคนช่วยกันดูแลนักเรียน
[bookmark: _GoBack]ในชั้น เพื่อป้องกันการเกิดปัญหาทะเลาะวิวาท และปัญหายาเสพติด และฝากให้ครูที่ปรึกษาทุกคนช่วยเน้นย้ำเรื่องการทำความสะอาดเขตพื้นที่ที่รับผิดชอบ การนำอาหารออกนอกบริเวณโรงอาหาร และพฤติกรรมของนักเรียน ในกิจกรรม Homeroom และแจ้งครูผู้สอนทุกคนให้เช็คชื่อนักเรียนทุกครั้งที่เข้าสอน เพื่อป้องกันการโดดเรียนของนักเรียน 
๓.๒.๔  การขอใช้ห้องประชุมต่างๆ แจ้งครูทุกคนที่มีความประสงค์จะใช้หอประชุม ,     
ห้องประชุมปัญญานุสรณ์ ๑ , ห้องประชุมลานเพชร ๑ , ห้องประชุมลานเพชร ๒  และห้องต่างๆในโรงเรียน ขอความร่วมมือให้เขียนแจ้งการขอใช้ห้องต่างๆได้ที่นางสาวปาริชาด จาบทอง
  ๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
๓.๓.๑  การย้ายข้าราชการครู (สายผู้สอน) ครูที่ประสงค์จะเขียนขอย้าย ให้ส่งเอกสาร
ภายในวันที่ ๑๕ มกราคม ๒๕๖๑ ที่นางสาวชัชญาภา วงศ์กองแก้ว 
๓.๓.๒  การซ่อมหลังคาอาคารเรียน ๑ แจ้งครูผู้สอนที่สอนในอาคารเรียน ๑ ให้ย้ายห้อง
สอนชั่วคราว เนื่องจากจะมีการดำเนินการซ่อมแซมหลังคาอาคาร
                 		๓.๓.๓  การเก็บเงินบำรุงการศึกษา จากการตรวจเช็คพบว่ามีนักเรียนที่ยังค้างจ่าย จึงขอความร่วมมือครูที่ปรึกษาช่วยเน้นย้ำนักเรียนที่มีรายชื่อค้างจ่ายให้ดำเนินการจ่ายให้แล้วเสร็จภายในวันที่ ๖ – ๑๗ มกราคม ๒๕๖๑ 
๓.๓.๔  การเก็บเงินสมทบสร้างโรงอาหาร ฝากครูที่ปรึกษาช่วยแจ้งนักเรียนที่ค้างจ่ายให้มา
จ่ายได้ที่นายทัศวัฒน์ ซอแก้ว  
๓.๓.๕  การประชุมสหวิทยาเขตเมืองสองคลอง เนื่องจากนโยบายของกระทรวงศึกษาธิการ
ที่ต้องการลดความเหลื่อมล้ำของโรงเรียนขนาดเล็ก โรงเรียนขนาดกลาง และโรงเรียนขนาดใหญ่ ซึ่งในมติที่ประชุมได้มีการเสนอโครงการจัดทำคลังการสอนจากโรงเรียนวังไกลกังวล เพื่อให้ครูผู้สอนในแต่ละวิชาที่จัดการเรียนการสอนไม่สัมพันธ์กับโรงเรียนวังไกลกังวลได้ย้อนกลับมาศึกษาได้ ทั้งนี้เพื่ออำนวยความสะดวกในกรณีที่ครูผู้สอนไม่อยู่หรือติดราชการ นอกจากนั้นยังได้มีการเสนอให้มีการจัดประชุมสหวิทยาเขตสัญจร
 
ระเบียบวาระที่ ๔ เรื่องเสนอเพื่อพิจารณา
  ๔.๑  แจ้งครูทุกคนสามารถขอเปลี่ยนงานพิเศษ ปีการศึกษา ๒๕๖๑

ระเบียบวาระที่ ๕ เรื่องอื่นๆ
นายผจญ  จันธิดา
	การมอบทุนการศึกษาโดยธนาคาร ธกส. แก่นักเรียนจำนวน ๑๕ คน ในคาบคุณธรรม วันที่ ๑๒ มกราคม ๒๕๖๑
นางสาวณัฏฐ์ศศิ  โชติอภิชานันท์ 
แจกเกียรติบัตรของกลุ่มสาระการเรียนรู้ภาษาต่างประเทศ ในคาบคุณธรรม วันที่ ๑๒ มกราคม ๒๕๖๑
นายองอาจ อินทร์แฟง
	ฝากครูที่ปรึกษาของนักเรียนชั้นมัธยมศึกษาปีที่ ๓ และ ๖ แจ้งนักเรียนให้ปริ้นคะแนนพฤติกรรมจากเว็บไซต์โรงเรียนแล้วนำมายื่นเพื่อขอรับรองพฤติกรรมที่ห้องปกครอง


ปิดประชุมเวลา ๑๖.๓๖ น.




					ลงชื่อ			ผู้บันทึกการประชุม
  			     		    (นางสาวพิมพ์ชนก  ปัญญากา)

					ลงชื่อ                        ผู้ตรวจรายงานการประชุม
					   (นางศิริลักษณ์  เลขะวัฒนะ)
			                     รองผู้อำนวยการฯ กลุ่มบริหารทั่วไป

    					ลงชื่อ                        ผู้รับรองรายงานการประชุม
        	        				       (นายผจญ  จันธิดา)
                                                     รองผู้อำนวยการ รักษาการในตำแหน่ง 
            ผู้อำนวยการโรงเรียนคลองลานวิทยา

